**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 13.01.2023 ora 08.00 – 14.01.2023, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 14.01.2023, ora 08.00**

**RÂURI:**

**Debitele au fost în scădere, exceptând râurile din bazinele hidrografice: Suceava, Moldova, Bistrița, Trotuș, Bârlad și afluenții Prutului unde au fost staționare și cursurile inferioare ale Vedei, Neajlovului, Sabarului, Ialomiţei (aval Coşereni), unde au fost în creştere datorită propagării.**

Debitele se situează în general la valori în jurul și peste mediile multianuale lunare, exceptând râurile din Dobrogea, bazinele inferioare ale Vedei, Argeșului, Ialomiței, Sucevei, Moldovei, pe cursul mijlociu și inferior al Prutului și pe afluenții acestuia, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Rm. Sărat, Bârlad şi Jijia.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi în general în scădere, exceptând râurile din bazinul Siret, afluenții Prutului și pe cele din Dobrogea unde vor fi staționare.**

Sunt posibile ușoare creșteri de debite pe unele râuri mici din vestul, centrul și nordul țării datorită precipitațiilor lichide prognozate, cedării apei din stratul de zăpadă și propagării.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNARE:**

**Debitul la intrarea în țară (secțiunea Baziaș) în** **intervalul 13.01.2023 – 14.01.2023 a fost** **în creștere, având valoarea de** **5500 m3/s,** peste media multianuală a lunii **ianuarie (4950 m3/s).**

În aval de Porţile de Fier debitele au fost în creștere pe sectorul Gruia – Giurgiu și în scădere pe sectorul Oltenița – Tulcea.

**Debitul la intrarea în țară (secțiunea Baziaș) va fi în creștere (5800 m3/s).**

În aval de Porțile de Fier debitele vor fi în creștere pe sectorul Gruia – Călăraşi și în scădere pe sectorul Cernavodă – Tulcea.

**2.** **Situaţia meteorologică în intervalul 13.01.2023, ora 08.00 – 14.01.2023, ora 08.00**

**În ţara,** vremea s-a încălzit față de intervalul precedent în cea mai mare parte a țării, astfel încât regimul termic diurn s-a situat în general peste cel climatologic specific datei. În zonele joase de relief din sudul, estul și parțial din centrul țării au fost înnorări persistente și local ceață, asociate pe arii restrânse cu burniță sau ploaie slabă, care pe raza județului Botoșani a depus polei. În restul teritoriului cerul a fost variabil și doar cu totul izolat și trecător în Carpații Orientali s-au semnalat precipitații mixte, iar noaptea s-a înnorat în extremitatea vestică și nord-vestică și pe alocuri a plouat slab.

Mai ales dimineața, pe suprafețe mici, s-a semnalat ceață în Banat. Vântul a suflat slab și moderat. În zona montană, în special la peste 1400 m altitudine, era strat de zăpadă și măsura *-în platformele stațiilor meteorologice-* până la 79 cm în Munții Făgăraș. Temperaturile maxime s-au încadrat între 0 grade la Darabani, Rădăuți și Mahmudia și 10 grade la Satu Mare, Sighetu Marmației, Supuru de Jos, Gurahonț, Borod și Moldova Nouă, iar la ora 6 se înregistau temperaturi ale aerului cuprinse între -3 grade la Târgu Lăpuș, Bistrița și Târgu Neamț și 5 grade la Moldova Nouă.

***Observații -*** *au fost emise 12 mesaje de atenționare cod galben pentru fenomene periculoase imediate.*

**La Bucureşti,** vremea s-a încălzit față de intervalul precedent, dar s-a menținut închisă, iar vântul a suflat slab. Temperatura maximă a fost de 5 grade, iar la ora 6 se înregistrau 4 grade.

**3. Prognoza meteorologică în intervalul 14.01.2023, ora 08.00 – 15.01.2023, ora 08.00**

**În ţara,** vremea va fi în general închisă. Temporar și pe arii restrânse va ploua slab în vest, centru, nord și sud și doar izolat în restul zonelor. La munte vor fi precipitații mixte, iar la altitudini mari vor predomina ninsorile. Se va semnala ceață, pe alocuri asociată cu burniță, cu precădere în regiunile extracarpatice și în Transilvania. Izolat vor fi condiții de polei.

Vântul va sufla slab și moderat. Temperaturile maxime se vor încadra în general între 1 și 7 grade, iar cele minime vor fi cuprinse în marea lor majoritate între -2 și 2 grade.

**La Bucureşti,** vremea va fi închisă și trecător va burnița sau ploua slab. Vântul va sufla slab până la moderat. Temperatura maximă va fi de 5...7 grade și cea minimă de 2...3 grade. Mai ales dimineața vor fi condiții de ceață.

**4. Buletin nivometeorologic pentru perioada 13.01.2023 ora 20 - 16.01.2023 ora 20.**

**Carpații Meridionali - - risc 2 - moderat**

La peste 1800 m, la suprafață, stratul de zăpadă depus în ultimele zile este local consistent și este depus peste zăpada mai veche, întărită și înghețată. Spre creste sunt formate plăci recente de vânt pe majoritatea versanților, iar în zonele adăpostite sunt acumulări mari de zăpadă. În partea inferioară, zăpada este compactă și prezintă cruste mai vechi de gheață.

Pe pantele înclinate, stratul de la suprafață recent depus, cu stabilitate și rezistență redusă, poate aluneca peste straturile mai dure aflate dedesubt, declanșând spontan curgeri și avalanşe de dimensiuni mici sau chiar medii în masivul Făgăraș, riscul fiind amplificat la supraîncărcări. Sub 1800 m stratul are dimensiuni reduse și izolat vor fi condiții pentru anumite curgeri și avalanșe de mici dimensiuni în masivele Făgăraș și Bucegi, în zona 1500-1800 m.

**Zonele înalte din restul masivelor**

În partea superioară a stratului se găsește un strat redus de zăpadă recentă, depus în ultimele zile peste zăpada veche și înghețată. Pe crestele Carpaților Orientali sunt formate plăci de vânt, mai ales pe versanții estici, sud-estici și nord-estici. În zonele adăpostite sunt prezente acumulări mai mari de zăpadă. În partea inferioară, stratul este compact și prezintă cruste mai vechi de gheață.

Pe pantele suficient de înclinate sau pe văile adăpostite, unde sunt acumulări mai importante, se pot declanșa izolat curgeri și avalanşe de mici dimensiuni, prin alunecarea plăcilor de vânt sau a stratului de zăpadă recentă de la suprafaţă peste straturile mai dure aflate dedesubt, riscul fiind amplificat la supraîncărcări. În Carpații Occidentali stratul are dimensiuni extrem de reduse și nu există risc de producere al avalanșelor.

**Prognoza vremii în intervalul 13.01.2023 ora 20 - 16.01.2023 ora 20:**

Vremea va fi mai caldă decât normalul termic al perioadei. Cerul va fi variabil, cu înnorări temporare în primele două zile și pe arii restrânse se vor semnala precipitații slabe, predominant sub formă de ninsoare la altitudini mari. În ultima zi cerul va deveni mai mult noros, iar aria precipitațiilor va fi în extindere. Vântul va sufla slab și moderat, cu unele intensificări temporare în zonele înalte în primele două zile, iar în ultima zi va crește treptat în intensitate, cu rafale de 60-90 km/h în zonele înalte. Temporar se va semnala ceaţă, asociată pe alocuri și cu depunere de chiciură.

**Temperaturi prognozate în intervalul 13.01.2023 ora 20 - 16.01.2023 ora 20:**

**Peste 1800 m: temperaturi minime**: -9 la -4 grade

**temperaturi maxime**: -5 la 2 grade, cu cele mai ridicate valori în ultima zi a intervalului

**Sub 1800 m: temperaturi minime**: -6 la -1 grad

**temperaturi maxime**: -2 la 6 grade, cu cele mai ridicate valori în ultima zi a intervalului

**Vânt la peste 2000 m:** în general cu 30-60 km/h, din sector predominant vestic în primele două zile, iar în ultima zi în intensificare, cu 60-90 km/h din sector predominant sud-vestic

**Izoterma de 0 grade**: variază între 1300 și 1700 m pe tot parcursul intervalului

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

**Administrația Bazinală de Apă Mureș** revine cu informații despre **o posibilă poluare accidentală din data de 10.01.2023, a cursului de apă al pârâului nepermanent, braț mort Târnava Mare, zona gurii de evacuare a stației vechi de epurare loc.Odorheiu Secuiesc, până la confluența cu pr.Gorom, județul Harghita,** precizând următoarele:

- Reprezentanţii S.G.A. Mureș ( I.T.A. și G.M.P.R.A) s-au deplasat în teren pentru investigații în vederea identificării sursei de poluare;

-s-a constatat faptul că prin intermediul unei conducte de beton se descarcă în pr.nepermanent (braț mort Târnava Mare) ape uzate care au culoare și miros specific de ape uzate neepurate.

-În urma verificărilor efectuate la fața locului s-a identificat faptul că apele uzate neepurate descărcate în cursul de apă provin din evacuarea vechii stații de epurare a mun,Odorheiu Secuiesc.( gura de evacuare trebuia blindată până în 01.01.2018, Conform Autorizației de gospodărire a apelor nr.194/12.07.2017.

Rezultatul analizelor pentru probele de apă recoltate în data de 10.01.2023:

|  |  |  |  |  |  |
| --- | --- | --- | --- | --- | --- |
| **Indicatorul de calitate**  | **U.M.** |  | **Apă uzată (evacuată din statia de epuare veche al loc.Odorheiu Secuiesc-gură de evacuare neautorizată)****(proba nr.2)** |  |  |
| **Apă uzată (evacuată din statia de epuare S.C. HARVIZ S.A.-pct. lucru Odorheiu Secuiesc-gură de evacuare autorizată)****(proba nr.1)** | **Apă de suprafață****(braț mort** **r.T-va Mare , zona aval 10 m de service auto)****(proba nr.3)** | **Apă de suprafață****(aval 5 m de confluența braț mort r.Tîrnava Mare cu pr.Gorum)****(proba nr.4)** |
| *ora recoltarii* |  | *14:15* | *14:40* | 14:50 | 15:05 |
| **pH** | Unit.pH | **7.2 (24˚˚ c)** | **7.4 (24,3˚˚ c)** | **7.3 (24,2˚˚ c)** | **7.6 (24,2˚˚ c)** |
| **Reziduu filtrabil** la 105˚C | mg/l | **464** | **536** | **544** | **504** |
| **CCO-Cr** | mg/l O2 | **40.3** | **114.0** | **98.8** | **58.0** |
| **Amoniu** | mg/l NH4 | **0.042** | **23.1** | **25.1** | **21.0** |
| **Cupru**  | µg/l | **4.13** | **8.62** | **4.98** | **6.17** |
| **Plumb**  | µg/l | **16.1** | **16.3** | **17.9** | **17.3** |
| **Nichel**  | µg/l | **6.08** | **9.64** | **5.47** | **7.95** |

Se constată următoarele:

-calitatea apei uzate epurată și evacuată prin gura de evacuare autorizata se încadrează în valorile admise conform autorizației S.C. HARVIZ S.A.-loc.Odorheiu Secuiesc

- apele uzate neepurate evacuate prin gura de evacuarea neautorizată, de la vechea stație de epurare a loc. Odorheiu Secuiesc, au valorile indicatorilor determinate specifice apelor fecaloid menajere (inclusiv mirosul și culoarea apei)

- efectul poluării se constată în probele de apă de suprafață nr. 3 si nr.4.

- În secțiunea aval 5 m de confluența brațului mort r.T-va Mare cu pr.Gorum se observă diminuarea efectului poluării, fapt constatat organoleptic și prin scăderea concentrațiilor indicatorilor de reziduu filtrabil la 105˚C , CCO-Cr și amoniu.

**În urma celor constatate au fost stabilite următoarele măsuri și termene de realizare:**

1. Se vor lua de urgență toate măsurile necesare pentru stoparea evacuării de ape uzate neepurate în pârâul nepermanent (braț mort r.Târnava Mare) prin blindarea conductei de evacuare din cadrul vechii stații de epurare.(**Termen: 11.01.2023/Răspunde: SC Harviz SA)**
2. Vidanjarea și igienizarea cursului de apă nepermanent pe zona afectată de apele uzate neepurate evacuate.(**Termen: 06.02.2023/Răspunde: SC Harviz SA)**
3. În caz de modificare a proceselor tehnologice din cadrul stației de epurare se va solicita revizuirea autorizației de gospodărire a apelor.(**Răspunde: SC Harviz SA)**
4. Se interzice cu desăvârșire evacuarea apelor uzate de orice fel în cursurile de apă sau pe malurile acestora în conformitate cu prevederile Legii Apelor nr.107/1996 cu modificările și completările ulterioare.(**Termen: permanent/Răspunde:** **SC Harviz SA)**
5. Respectarea în permanență a prevederilor legislației în vigoare și a obligațiilor stipulate în Autorizația de gospodărire a apelor nr. 360/01.10.2019.(**Răspunde:** **SC Harviz SA)**

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, **s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni), în data de 12.01.2023, **la staţiile cu indicativele MS-1,MS-2.**

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosinta: S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni, corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, astfel: S.C. AQUAVAS S.A. VASLUI – Sucursala Vaslui din acumularea Solesti și A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești.

Direcția Comunicare